|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për asistencën sociale në Republikën e Shqipërisë”  |
| **MINISTRIA UDHËHEQËSE**  | Ministria e Shëndetësisë dhe Mbrojtjes Sociale |
| **FAZA E POLITIKËS/VLERËSIMIT TË NDIKIMIT** | Konsultim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** | VKM nr. 1071, datë 23.12.2015 Për miratimin e Strategjisë Kombëtare të Mbrojtjes Sociale 2015-2020 dhe të Planit të Veprimit për zbatimin e saj |
| **DATA E KONSULTIMIT PUBLIK** | 09.1.2019 |
| **DATA E VLERËSIMIT TË NDIKIMIT**  | 15.2.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | 20.3.2019 |
| **NUMRI I VLERËSIMIT TË NDIKIMIT** | 2019 – MSHMS- Nr. 02 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Eneida Capoeneida.capo@shendetesia.gov.al  +355696996606 Nexhila Kodranexhila.kodra@shendetesia.gov.al; +355694490328Thanas Bellothanas.bello@shendetesia.gov.al; +355674974778 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Problemet në shqyrtim lidhur me skemën e ndihmës ekonomike kanë të bëjnë me mosmbledhjen në kohë të këshillave bashkiakë të cilët kanë penalizuar vazhdimisht qytetarët në mosmarrjen në kohë të përfitimit të ndihmës ekonomike, i cili është i vetmi burim të ardhurash për këto familje në nevojë. Problematikë tjetër që evitohet në skemën aktuale ka të bëjë me shmangien nga punësimi të përfituesve të ndihmës ekonomike të cilët janë në moshë aktive pune dhe mospërfshirjen e tyre në programe formimi dhe aftësimi për punë.Ndërhyrja e qeverisë është e nevojshme për të adresuar sfidat lidhur me rritjen e efiçencës së skemës së ndihmës ekonomike, duke e kthyer këtë skemë nga një skemë pasive në një skemë aktive nëpërmjet programeve te riintegrimit dhe alternimit të tyre me skemat e punësimit. Tjetër problem në shqyrtim është procesi aktual i vlerësimit të aftësisë së kufizuar, i cili aktualisht është i gjatë e i komplikuar, i ndryshëm për aftësi të kufizuara të ndryshme, i komplikuar për kërkuesin e përfitimeve dhe jo eficient, i vështirë për t’u menaxhuar nga pikëpamja administrative, dhe i kushtueshëm. Sistemi aktual bazohet tërësisht në kritere mjekësore dhe nuk merr në konsideratë aftësitë e individit për të realizuar aktivitetet e jetës së përditëshme. Ndërhyrja e qeverisë është e nevojshme për të realizuar shtrirjen progresive të vlerësimit bio-psiko-social, i cili bazohet në standardet ndërkombëtare të OBSH-së dhe Konventën për të drejtat e PAK të ratifikuar nga shteti shqiptar dhe që aktualisht po aplikohet vetëm në dy njësi administrative të bashkisë Tiranë.Problem në shqyrtim i Qeverisë ka qenë edhe nevoja e një politike sociale për mbështetjen e lindjeve. Bazuar në të dhënat statistikore mbi lindjet të INSTAT rezulton se numri i tyre ka rënë. Arsyet e rënies së këtij numri janë të shumta, ndër të cilat: (i) emigracioni i popullsisë në moshë fertile; (ii) rritja e moshës mesatare të martesës si te femrat ashtu dhe te meshkujt; dhe (iii) përdorimi i metodave të planifikimit familjar. Kjo çështje adresohet përmes garantimit të mbështetjes financiare për familjet me foshnja të porsalindura e cila nxit njëkohësisht lindshmërinë dhe që qeveria.Adresimi i këtyre problematikave bëhet ndër të tjera duke forcuar instrumentat ligjorë dhe mekanizmat institucionalë. Ndërhyrja e qeverisë në këtë aspekt është e rëndësishme pasi garantohet mbrojtje sociale për të gjitha kategoritë në nevojë, por jo vetëm, si edhe vendosja e njerëzve në qendër të sistemit të mbrojtjes sociale, sikurse parashikohet në Strategjinë e Mbrojtjes Sociale 2015-2020. |
| **OBJEKTIVAT***Cilat janë objektivat dhe efektet e synuara të propozimit?* Objektivat që synohen të arrihen në lidhje me programin e ndihmës ekonomike, kanë të bëjnë me: (i) administrimin dhe funksionimin e një skeme të përmirësuar të ndihmës ekonomike; (ii) thjeshtimin e procedurave të panevojshme për shkak të riorganizimit të skemës, të cilat janë bërë pengesë për mospërfitimin në kohë të ndihmës ekonomike; (iii) nxitjen e punësimit dhe përfshirjen e personave në moshë aktive pune përfitues të ndihmës ekonomike në programet aktive të punësimit dhe formimit profesional; (vi) nxitjen e punësimit të anëtarëve në moshë aktive pune përmesofertave të përshtatshme të punës të ofruara nga zyrat e punës; (v) forcimin e masave shtrënguese në rastet e refuzimit apo largimit nga puna, me synimin për të shmangur sigurimin e të ardhurave në mënyrë alternative (informale); (vi)mbështetjen familjeve me fëmijë studentë dhe mospenalizimin e tyre për shkak të punësimit; (vii) menaxhim dhe kontroll më të mirë mbi përdorimin e fondeve të ndihmës ekonomike dhe shmangien e abuzivitetit.Objektivat që synohen të arrihen në lidhje me programin e aftësisë së kufizuar, kanë të bëjnë me: (i) përcaktimin e të drejtës së përfitimit të pagesave të personave me aftësi të kufizuar dhe të së drejtës së përfitimit të një ndihmësi personal; (ii) trajtimin e barabartë të të gjitha grupeve të aftësisë së kufizuar; (iii) heqjen e kufizimit për shkak të punësimit, duke garantuar që ky përfitim të mos ndërpritet në rast punësimi, por ti shërbejë personit m,e aftësi të kufizuar për tu integruar plotësisht në jetën shoqërore; (iv) thjeshtimin e procedurave të panevojshme për përfitimin e pagesave të aftësisë së kufizuar (heqjen e vendimmarrjes së Këshillit Bashkiak), dhe dhënien e këtij përfitimi bazuar në vendimin e autoritetit përgjegjës për përcaktimin e kësaj të drejte.Objektivat që synohen të arrihen në lidhje me bonusin e bebeve (mbështetja financiare për foshnjat e porsalindura), kanë të bëjnë me: (i) krijimin e një politike të re sociale pro lindshmërisë; (ii) ofrimin e një ndihme të drejtpërdrejtë ndaj familjeve, për t’i përkrahur pas lindjes së fëmijës; (iii) dhënien e bonuseve të shumëfishuara për fëmijët e lindur. Efektet e pritshme në tërësi kanë të bëjnë me: Rritjen e eficiencës dhe barazisë në skemën e ndihmës ekonomike dhe aftësisë së kufizuar, targetimin më të mirë dhe mbulimin më të gjerë të familjeve dhe individëve në nevojë, mosndërprerjen e përfitimeve të aftësisë së kufizuar për shkak të punësimit, rritjen e numrit të lindjeve dhe mbështetjen e familjeve me foshnja të porsalindura. Projektakti garanton administrim, menaxhim dhe kontroll më të mirë mbi përdorimin e fondeve të mbrojtjes sociale, shmangien e abuzivitetit dhe menaxhim më të mirë të informacionit nëpërmjet Sistemeve të Menaxhimit të Informacionit.  |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e mëposhtme janë vlerësuar në funksion të arritjes së objektivave të politikave:Opsioni 0 - status quo-ja: implikon vazhdimin e përdorimit të ligjit aktual. Përveç mungesës së avantazheve të dukshme, ky opsion paraqet disavantazhin e persistimit të problematikave që hasen sot në skemën e mbrojtjes sociale.Opsioni 1 (i preferuar) hartimi i një ligji tërësisht të ri për asistencën sociale. Konsiderohet relevant për situatën aktuale pasi mundëson adresimin e të gjitha problematikave dhe nevojave për ndërhyrje.Opsioni 2 ose ndryshimet në ligjin ekzistues. Konsiderohet irelevant pasi ndërhyrjet e nevojshme prekin parimet bazë të ligjit dhe shumicën e neneve kryesore të ligjit. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Opsioni 1 përmbush objektivat politikë të Qeverisë lidhur me zbutjen dhe lehtësimin e varfërisë dhe përmirësimin e cilësisë së jetesës së personave me aftësi të kufizuara.Për skemën e ndihmës ekonomike, ky opsion do të ndikojë në rritjen e efikasitetit dhe transparencës në skemë dhe transformimit të programit të ndihmës ekonomike në skemë aktive riintegrimi, nëpërmjet krijimit të paketës për krijimin e mundësive për punësim. Transformimi i skemës së ndihmës ekonomike në një program të ri aktiv do të ofrojë skema alternative mbi punësimin e qëndrueshëm për çdo qytetar në nevojë. Ndihma Ekonomike është një skemë e përkohshme, e cila ofrohet për më të varfërit e të varfërve dhe programi riintegrues pritet të mbështesë punësimin e përfituesve të ndihmës ekonomike pranë komuniteteve të tyre, bashkive apo në projekte të qeverisjes qendrore. Popullsia e shenjëstruar është ajo e përfituesve të ndihmës ekonomike. Për skemën e aftësisë së kufizuar ky opsion do të ndikojë në reformimin e sistemit të vlerësimit të personave me aftësi të kufizuar duke vënë në zbatim sistemin e ri të vlerësimit sipas “Modeli Social”; duke ulur rastet e abuzivitetit të përfituesve që nuk shfaqin aftësi të kufizuar;rritjen e transparencës së skemës së aftësisë së kufizuar nëpërmjet përdorimit të regjistrit elektronik; dhe krijimin e një sistemi shërbimesh integruese që kombinon shërbimet e kujdesit social me pagesat në Cash.Projektligji nuk ka ndikim financiar shtesë në buxhetin e shtetit pasi përballohet nga buxheti i miratuar për Ministrinë e Shëndetësisë dhe Mbrojtjes Sociale për vitin 2019, përkatësisht nga fondet e parashikuara në Programin Buxhetor “Përkujdesi Social”.Efekti financiar që rrjedh nga secili opsion është i njëjtë pasi lidhet me zerin 606 të Programit Buxhetor “Perkujdesi Social” Transferta për buxhetet familjare dhe individët që konkretisht janë pagesat e ndihmës ekonomike, aftësisë së kufizuar dhe bonusit të bebeve. Fondi për pagesat e ndihmës ekonomike dhe aftësisë së kufizuar është i përcaktuar nga tavanet e miratuara nga Ministria e Financave dhe Ekonomisë për programin buxhetor afatmesëm 2019-2021. |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni 2 është opsioni i preferuar, përmes të cilit përmirësohen skemat ekzistuese të ndihmës ekonomike dhe aftësisë së kufizuar, të cilat aktualisht ....... Gjithashtu përmes këtij opsioni të përzgjedhur arrihen objektivat e politikës dhe parashikohet një impakt pozitiv në fushën e mbrojtjes sociale duke sjellë ndikim në rritjen e eficiencës dhe barazisë në skemën e ndihmës ekonomike dhe aftësisë së kufizuar, targetimin më të mirë dhe mbulimin më të gjerë të familjeve dhe individëve në nevojë, rritjen e numrit të lindjeve dhe mbështetjen e familjeve me foshnja të porsalindura, administrim, menaxhim dhe kontroll më të mirë mbi përdorimin e fondeve të mbrojtjes sociale, shmangien e abuzivitetit dhe menaxhimin më të mirë të informacionit nëpërmjet SMI-ve. Propozimi nuk ka efekt financiar shtesë në buxhetin e shtetit pasi përballohet nga buxheti i miratuar për Ministrinë e Shëndetësisë dhe Mbrojtjes Sociale për vitin 2019, përkatësisht nga fondet e parashikuara në Programin Buxhetor “Përkujdesi Social”.Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):Sipas programit afatmesëm buxhetor 2019-2020 (faza III) të Ministrisë së Shëndetësisë dhe Mbrojtjes Sociale për Programin buxhetor “Përkujdesi Social” 10430, për zërin 606 “Transferta për buxhetet familjare dhe individët” janë parashikiuar fondet si më poshtë:

|  |  |  |
| --- | --- | --- |
| **Viti 1** | **Viti 2** | **Viti 3** |
| **22,500,000,000** |  **22,900,000,000** | **24,000,000,000** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Ministria e Shëndetësisë dhe Mbrojtjes Sociale ka përmbushur detyrimin ligjor për ta konsultuar këtë projetkligj përmes konsultimeve të hapura në mjedisiet e MSHMS në datë 09 Janar 2019, ku nga pjesëmarrësit u sugjeruan dhe u reflektuan komente që kanë të bëjnë me:- Titullin e projektligjit duke zëvendësuar termin “Mbrojtje Sociale” me “Asistencë sociale”, pasi mbrojtja sociale përfshin një gamë më të gjërë shërbimesh sociale.- Zëvendësimin e përkufizimit të aftësisë së kufizuar sipas përkufizimit të dhënë në ligjin nr.93/2014 “*Për përfshirjen dhe aksesueshmërinë e personave me aftësi të kufizuar*”.- Rishikimin e parimeve të ligjit dhe shpjegimi i tyre sipas konventave.- Përkufizimin e përfitimeve në pagesa dhe natyrë dhe shtjellimin e disa termave të përdorur në projektligj.- Shtimin e disa detyrave pushtetit vendor të cilat kanë të bëjnë me informimin e publikut, bashkërendimin e informacionit me njësi të tjera të vetqeverisjes vendore dhe referimin e përfituesve edhe në shërbime të tjera përmes bashkëpunimit me struktura të tjera që ofrojnë shërbime sociale, shëndetësore, të arsimit, punësimit, strehimit, etj.- Rishikimin e afateve të ankimimit, duke i dhënë më shumë kohë qytetarit për të ushtruar këtë të drejtë.- Saktësimin e disa termave të përdorur dhe riformulim frazash/fjalishë duke përdorur një gjuhë më të drejtpërdrejtë e të kuptueshme.- Përcaktimin e afateve në dispozitat kalimtare dhe dispozitën për aktet nënligjore.- Përcaktimin e dispozitave në ligjet referuese, apo përdorimin e përkufizimit të plotë të marrë nga ligji referues.- Përfshirjen e familjeve me më shumë se dy deklarime të rreme në rastet që duhet të penalizohen me përjashtim nga skema e ndihmës ekonomike, me argumentin se kërkojnë të përfitojnë padrejtësisht përmes mashtrimit në mënyrë të përsëritur.Nuk reflektohen komentet për arsyet e mëposhtme:- Përfshirja e personave me aftësi të kufizuar në llogaritjen e masës së ndihmës ekonomike sipas strukturës së familjes. Nuk reflektohet ky koment për shkak se nga i njëjti program buxhetor “Përkujdesi Social” përfitojnë pagesë të aftësisë së kufizuardhe se ky sugjerim nuk shoqërohet me asnjë argument bindës.- Komente të cilat kanë të bëjnë me çështje të cilat rregullohen me akte nënligjore, të tilla si përcaktimi i masave të pagesave për arsimimin e personave me aftësi të kufizuar, të cilat synohen që në vijim të transferohen gradualisht në legjislacionin e arsimit në kuadër të reformës, me qëllim që të merret në natyrë përmes bursave apo formave të tjera të mbështetjes. - Komenti për parashikimin e vetëm një forme të vlerësimit të aftësisë së kufizuar pasi reforma e vlerësimit bio-psiko-social do të shtrihet në mënyrë progresive dhe skema ekzistuese e vlerësimit nuk mund të mbetet e parregulluar me ligj, pasi do të shkaktonte *Gap* ligjor. - Heqja e kufizimit që Këshilli Bashkiak ka për të marrë vendim për trajtimin e familjeve në skemën e ndihmës ekonomike nga fondi 6%, vetëm për familjet aplikuese në sistem për përfitimin e ndihmës ekonomike, pasi këto raste mund të trajtohen nga fondet e vetë Bashkive.- Çështja e garantimit të kontributeve të sigurimeve shoqërore për ndihmësit personalë, pasi është çështje do të rregullohet me akte nënligjore.- Komenti se projektligji ka mungesë totale të një neni, perkufizimesh të ndërhyrjeve dhe diagnostikimit në moshë të herëshme, për shkak se parandalimi dhe ndërhyrja e hershme janë procese që i paraprijnë vlerësimit të aftesisë së kufizuar dhe rregullohen me ligje sektoriale në fushën e shëndetësisë dhe shërbimeve të përkujdesit shoqëror.- Komenti për heqjen e kufizimit “…pas daljes nga institucionet…”, për viktimat e trafikimit, për shkak se këto përfitime garantohen në bazë të VKM nr. 114, datë 31.01.2007 të ndryshuar, gjatë qëndrimit në institucion.- Komenti për lenien evazive dhe pa një përcaktim të kushteve të përfitimit të ndihmësit personal pasi të gjitha këto grupe të aftësisë së kufizuar të cilat kanë të drejtë për kujdestarë përfshihen në pikat 2 dhe 3 të nenit 7.- Komenti për harmonizimin e nenit 16 me VKM nr. 431/2016, pasi komisionet shumëdisiplinore të vlerësimit të aftësisë së kufizuar janë përcaktuar në nenin 7 të ligjit. - Përcaktimi i procedurave, për shkak se do të përcaktohen me akte nënligjore.- Komenti se qindra familje rome dhe egjiptiane janë përjashtuar nga sistemi për shkak të pamjaftueshmërisë së fondeve, mungesës së buxhetit dhe prioritarizimit në sistem. Sistemi nuk prioritizon dhe nuk është subjektiv në përzgjedhje. Nuk është i argumentuar pretendimi për pamjaftueshmëri të fondeve.- Pretendimi i përjashtimit nga skema e ndihmës ekonomike të rasteve të shkeljeve të rënda të etikës në punë dhe zgjidhjes së kontratës nga punëdhënsi në mënyrë të menjëhershme. Kur kontrata zgjidhet nga punëdhënësi familja nuk përjashtohet nga NE- Lidhur me komentin se ligji duhet të parashikojë transparencë më të madhe për sistemin e pikëzimit dhe llogaritjes së pikeve, sqarojmë se transparenca e formulës bëhet me VKM.- Nuk refletohen komente për ndryshimin e renditjes së neneve, por do të kihen në konsideratë gjatë reflektimit të mendimeve të Ministrisë së Drejtësisë e cila është kompetente për tu shprehur mbi teknikën legjislative dhe nëse do të ketë përputhje do të përfshihen në një fazë tjetër.- Lidhur me komentin se në ligj nuk dalin rregullime të përfitimeve në natyrë, sqarojmë se këto rregullime gjenden në nenin 11, pika 2 e tij.- Komenti për të përdorur përkufizimin e INSTAT mbi “Njësinë ekonomike familjare” për termin “familje” nukqëndron, pasi nuk përputhet. - Shtimi i personave të verbër në kategoritë që përjashtohen nga përfitimi nuk reflektohet, pasi për aq kohë sa nuk përmenden në nenin e kategorive përfituese, do të thotë që nuk përfitojnë nga ky ligj pasi trajtohen me ligj të vecantë.- Komenti se mbështetja me pagesa për nxitjen e vaksinimit të fëmijëve është e tepërt, nuk pranohet, për arsye se kjo është një formë nxitjeje e vaksinimit të fëmijëve sipas kalendarit të detyrueshëm të vaksinimit. - Komenti për periudhën e përfitimit të pagesës së aftësisë së kufizuar krahas pagës, do të rregullohet dhe detajohet me akte nënligjore.- Komenti se për moshat e rritura, deklarimi i remitancave cënon parimin e dinjitetit/personalitetit njerëzor , nuk qëndron sepse sipas Bankës së Shqipërisë remitancat janë pjesë përbërëse në identitetin e llogaritjes së të ardhurave të disponueshme.- Lidhur me komentin se cila strukturë e bashkisë ekzekuton pagesat, mendojmë që është e tepërt për tu specifikuar sektori përkatës, për sa kohë që përmendet institucioni (Bashkia). - Lidhur me komentin se ka kontradiktë mes neneve 21 dhe 22 të ligjit, nuk qëndron. - Lidhur me komentin se ankimimi për personat me aftësi të kufizuar nuk garantohet nga dispozita e ankimimit, sqarojmë se procedura e ankimimit për vendimin e marrë nga KMCAP e nivelit të parë në KMCAP Epror realizohet në bazë të legjislacionit për sigurimet shoqërore dhe VKM-së përkatëse për organizimin dhe funksionimin e KMCAP-ve Eprore.- Komenti për ndryshimin e pikës 2/d të nenit 14 si masë e ashpër dhe penalizuese për kategori që nuk janë në gjendje të njohin dhe respektojnë afatet ligjore dhe sugjerimi se në këtë rast duhet rrituar roli proaktiv i administratorit shoqëror për të marrë kontakt fizik dhe nxituar përfituesit për deklarimin e ndryshimeve të situatës së tyre ekonomike, nuk reflektohet për shkak se, familjet përfituese përveç të drejtave kanë edhe detyrime për të siguruar qëndrueshmërinë në skemën e NE-së.Projektligji u shpall për konsultim edhe në faqen elektronike zyrtare të MSHMS <http://shendetesia.gov.al/6-konsultime-mbi-projektligje/>Projektligji është në proces me 61 Bashkitë e vendit.  |
| **ZBATIMI DHE MONITORIMI***Si do të organizohen zbatimi dhe monitorimi?*Institucionet që ngarkohen për zbatimin e këtij projektakti janë Ministria e Shëndetësisë dhe Mbrojtjes Sociale, Shërbimi Social Shtetëror në nivel qendror dhe rajonal dhe njësitë e vetëqeverisjes vendore.Shërbimi Social Shtetëror është një institucion buxhetor në varësi të ministrit përgjegjës për çështjet e ndihmës dhe të shërbimeve shoqërore, i cili ka si mision zbatimin e politikave të ministrisë përgjegjëse për çështjet e ndihmës ekonomike, të aftësisë së kufizuar dhe të shërbimeve të kujdesit shoqëror. Shërbimi Social Shtetëror është i organizuar në nivel qendror dhe rajonal (12 Drejtori Rajonale).Pranë njësive të vetqeverisjes vendore për zbatimin e këtij ligji janë ngritur dhe funksionojnë Drejtoritë e Shërbimeve Sociale në nivel bashkie dhe zyrat e ndihmës ekonomike dhe pagesave të aftësisë së kufizuar në çdo njësi administrative..Realizimi i objektivave do të mundësohet përmes rritjes së bashkëpunimit ndërinstitucional, ndërgjegjësimit publik dhe rritjes së kapaciteteve të strukturave ligj zbatuese.Monitorimi do të realizohet nga Ministria e Shëndetësisë dhe Mbrojtjes Sociale përmes Regjistrit Kombëtar Elektronik dhe përmes ushtrimit të kontrolleve në terren. Kontrolli i ndihmës ekonomike dhe pagesës për personat me aftësi të kufizuara bëhet nga struktura përgjegjëse në Shërbimin Social Shtetëror, në nivel qendror dhe rajonal, sipas procedurave të përcaktuara në VKM nr. 566, datë 29.9.2018. Çdo fazë e procesit monitorues e kontrollues është e dixhitalizuar, duke nisur që nga planifikimi e deri tek raportet e kontrollit dhe ndjekja e zbatitmit të rekomandimeve të dala nga kontrollet e ushtruara.  |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Projektligji është një hap i rëndësishëm në funksion të realizimit të objektivave kryesore të politikës, ku shteti brenda kompetencave të tij kushtetuese dhe mjeteve që disponon *synon reformimin e Programit të Mbrojtjes Sociale nëpërmjet transformimit të Ndihmës Ekonomike në një skemë aktive të riintegrimit social, rishikimin e sistemit të vlerësimit të aftësisë kufizuar dhe sigurimit të mbështetjes financiare për nënat me foshnja të porsalindura, përmes:*

- Zbutjes dhe lehtësimit të varfërisësi një prioritet kyç, duke siguruar pagesa për ata që janë në nevojë dhe për aq sa të jetë e mundur, mbështetjen e njerëzve për të dalë nga varfëria duke siguruar terrenin për të gjetur mundësitë e riintegrimit social dhe ekonomik. Kështu ajo do të synojë të sigurojë asistencë afat-shkurtër për personat në nevojë, ndërkohë që do t’i inkurajojë dhe mbështesë ata për daljen nga skema duke u punësuar etj., por edhe duke pranuar se një përqindje e aplikantëve do të kërkojnë mbështetje afat-gjatë.

**-** Rritjes së efikasitetit dhe transparencës në skemën e Ndihmës Ekonomike, si një nga mekanizmat për të zbutur varfërinë nëpërmjet përfshirjes sociale më të gjerë dhe shenjëstrimit më të mirë të familjeve në nevojë dhe me fokus fëmijët. Rritjen e shenjëstrimit dhe mbulimit të familjeve të varfra, krijimin e një sistemi të paanshëm dhe transparent, duke ulur subjektivitetin në vendim-marrje, si dhe rritjen e efiçencës në administrimin e skemës.

**-** Transformimit të programit të Ndihmës Ekonomike në skemë aktive nëpërmjet krijimit të mundësive për punësim, duke rritur përfshirjen në politikat aktive të tregut të punës.

**-** Përmirësimit të cilësisë së jetesës së personave me aftësi të kufizuarapërmes krijimit të një procesi të ri për përcaktimin e aftësisë së kufizuar i cili përfshin vlerësimin bio-psiko-social nga ekipe shumëdisiplinore, bazuar në standardet ndërkombëtare të OBSH-së dhe Konventës së OKB-së për të drejtat e PAK të ratifikuar nga shteti shqiptar.

**-** Rritjes së transparencës në skemë nëpërmjet përdorimit të regjistrit elektronik kombëtar zbatimin e një administrimi më efikas, efiçent, efektiv dhe miqësor për përdoruesit dhe sidomos në drejtim të shërbimit ndaj aplikuesit për përfitimin e pagesës së aftësisë së kufizuar.

përmbushur në mënyrë të plotë dhe të integruar. Administratorëve shoqërorë do të jenë pika e kontaktit për referimin e personave me aftësi të kufizuara për te agjencitë përgjegjëse.

- Sigurimit të ndihmës së menjëhershmne financiare në formën e bonusit për nënat me foshnja të porsalindura, përmes pajisjes me çekun për mirëseardhjen në jetë si ndihmë direkte për familjet shqiptare.

# Problemi në shqyrtim

* ***Përshkruani natyrën e problemit.***
* *Identifikoni shkaqet e problemit.*
* *Përshkruani shtrirjen e problemit.*
* *Identifikoni grupet e prekura nga ky problem - qeveria / biznesi / shoqëria civile / qytetarët.*
* *Vlerësoni nëse problemi mund të trajtohet ose jo përmes një ndryshimi të politikave.*

Përfitimi për ndihmë ekonomike kalon përmes një procesi aplikimi pranë njësisë administrative nën juridiksionin e të cilit është banor aplikuesi; verifikimit të të dhenave të bëra përmes vetëdeklarimit dhe vendimmarrjes përfundimtare që realizohet në nivel rajonal. Ky proces konsiston në tre “vendimmarrje” në tre nivele të ndryshme, (i) projektvendimi i hartuar nga njësia administrative, (ii) vendimi për propozim i marrë nga Këshilli Bashkiak dhe (iii) vendimi përfundimtar nga DRSHSSH pasi kjo e fundit ka kryer edhe verifikimin e të dhënave me institucionet e tjera, proces ky i cili duhet të finalizohet brenda muajit të aplikimit nga ana e qytetarit. Lidhur me këtë proces, herë pas here janë hasur probleme me disa këshilla bashkiak të cilët nuk janë mbledhur në kohë dhe për pasojë janë tejkaluar afatet e vendimmarrjes, duke penalizuar qytetarët në nevojë ttë cilët nuk e kanë marrë në kohë pagesën e ndihmës ekonomike.

Për sa i përket sistemit të vlerësimit të aftësisë së kufizuar, procesi aktual i vlerësimit është i gjatë e i komplikuar. Ai është i ndryshëm për aftësi të kufizuara të ndryshme, i komplikuar për kërkuesin e përfitimeve dhe jo eficient, i vështirë per t’u menaxhuar nga pikëpamja administrative, dhe i kushtueshëm. Problematikat e hasura kanë të bëjnë me: (a) mungesë njëtrajtshmërie në funksionimin e komisioneve mjekësore, përsa i përket praktikave të vlerësimit dhe njohjes e përcaktimit të aftësisë së kufizuar; (b) raste flagrante të konfliktit të interesit, kur të njëjtët mjekë mund të referojnë individin në Komision duke qenë mjekë specialistë, dhe më tej bëjnë përcaktimin për aftësinë e kufizuar të tij/saj si anëtar Komisioni; (c) mbingarkesë pune, ku në një ditë mund të vlerësohen 150-200 dosje; (d) mungesë trajnimi për të bërë interpretimin e kritereve dhe kërkesave; (e) mungesë personeli, veçanërisht të mjekëve të specializuar; (f) mjedise të papërshtatshme e të papërshtatura pune e pritjeje; dhe prezencë e presionit psikologjik nga të dy palët (mjekët dhe aplikuesit) për përfitime të padrejta. Kjo problematikë ka krijuar kushte për favorizimin e abuzimit.

**Grupet e prekura nga ky problem janë personat me aftësi të kufizuar, individët dhe familjet në nevojë. Për sa i përket ndihmës ekonomike, konkretisht për muajin Tetor 2018, 44 Këshilla Bashkiakë dhe për muajin Nëntor 2018, 36 Këshilla Bashkiakë janë mbledhur jashtë afatit të përcaktuar me ligj për miratimin e familjeve që propozohen për trajtim me ndihmë ekonomike, duke vonuar procesin e verifikimit dhe të vendimmarrjes për 48,499 familje për muajin Tetor dhe 45,875 familje për muajin Nëntor.**

Ky problem do të shmanget përmes projektligjit të ri i cili parashikon shmangien e projektvendimit dhe vendimit për propozim të miratuar nga Këshilli Bashkiak dhe marrjen e vendimit nga niveli rajonal përmes dhe bazuar në listën e aplikuesve të përcjellë nga struktura e shërbimeve sociale në bashki. Po ashtu, për vlerësimin e aftësisë së kufizuar, propozohet zbatimi i modelit bio-psiko-social duke parashikuar shtrirje progresive të këtij sistmi.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Nisur nga ankesat e vazhdueshme të qytetarëve për mosmarrjen në kohë të pagesave si edhe nga vetë kërkesat e njësive të vetqeverisjes vendore, të cilat kanë kërkuar shmangien e kësaj procedure të konsideruar nga ana e tyre si krejt formale, u ndërmor nisma e hartimit të këtij projektligji.

Përmes kësaj ndërhyrjeje do të mundësohet që procesi i aplikimit, verifikimit dhe vendimmarrjes mbi përfituesit e ndihmës ekonomike të realizohet brenda afateve të përcaktuara nga legjislacioni në fuqi, me qëllim që familjet dhe individët në nevojë të marrin në kohë këtë përfitim, i cili konsiderohet si vetmi burim të ardhurash për familjen.

Kjo do të jetë një ndërhyrje afatgjatë e cila do t’i shërbejë mirëfunksionimit të skemës së ndihmës ekonomike.

Kjo ndërhyrje është në përputhje me programin politik të Këshillit të Ministrave, Kapitulli 3 “Shërbimet Publike”, seksioni 3.3 “Shëndetësia dhe Kujdesi Social” dhe hartohet jashtë programit analitik të akteve të Ministrisë së Shëndetësisë dhe Mbrojtjes Sociale.

Skema e Ndihmës Ekonomike është skema kryesore e Shqipërisë për asistencën sociale e shënjestruar mbi varfërinë. Ajo financohet nga qeveria qendrore, e cila kanalizon grantet bllokndihmë në pushtetin vendor, i cili kryen shpërndarjen e pagesave tek përfituesit, aplikimet e reja dhe verifikimet social ekonomike. Ministria harton ne nivel kombëtar legjislacionin, përcakton dokumentacionin, procedurat për përfitimin e skemës. Shërbimi Social është struktura zbatuese e cila ndjek implementimin e legjislacionit dhe strukturat rajonale të cilat pas verifikimit të të dhënave kryejnë vendimmarrjen për familjet dhe individët në nevojë të cilët aplikojnë përmes pushtetit vendor për përfitim të ndihmës ekonomike.

Tashmë, i gjithë ky proces realizohet nëpërmjet përdorimit të Regjistrit Elektronik Kombëtar në rang vendi.

Skema e re po implementohet që nga Janari 2018 në nivel kombëtar. Kjo skemë promovon parimin ndërsektorial të transparencës. Familjet pa të ardhura apo me të ardhura të pakta dhe individët në nevojë janë përfituesit që mbështeten nga kjo skemë. Në veçanti, kjo skemë targeton dhe adreson resurset në mënyrë efektive tek më të varfrit dhe më të rrezikuarit në shoqëri, duke përfshirë në programin e ndihmës ekonomike të varfrit që skema e vjetër i kishte përjashtuar më parë për shkak të kritereve. Me heqjen e kritereve përjashtuese u bë e mundur që për herë të parë të aplikonin për ndihmë ekonomike familje të cilat më parë nuk mund të aplikonin e jo më të përfitonin ndihmë ekonomike. Me skemën e re të ndihmës ekonomike u hoq masa e pjesshme e ndihmës ekonomike. Veç ndihmës ekonomike, familjet në nevojë përfitojnë lehtësira dhe subvencione të tjera si në shërbime shëndetësore, arsimim, strehim, pagesa të energjisë elektrike, etj.

Një tjetër risi e kësaj skeme është dyfishimi i fondit të akorduar bashkive për të trajtuar me ndihmë ekonomike familjet të cilat bashkia vlerëson se janë në nevojë edhe pse nuk kanë dalë përfituese nga sistemi elektronik. Kështu, Këshilli Bashkiak do të ketë në kompetencë miratimin e kritereve dhe përfituesve nga fondi 6%.

Për sa i përket reformimit të sistemit të vlerësimit të aftësisë së kufizuar, theksojmë se kjo reformë është e domosdoshme për disa arsye si: (a) reflektimi i praktikës bashkëkohore ndërkombëtare të shndërrimit të vlerësimit mjekësor në vlerësim bio-psiko-social, për të reflektuar konceptin e ri të aftësisë së kufizuar si një ndërveprim të dëmtimeve funksionale të shkaktuara nga një sëmundje me faktorë psikologjikë e socialë; (b) rritja e eficencës së vlerësimit, duke krijuar mekanizmat administrativë që reduktojnë ndjeshëm shkallën e abuzimit, rrisin besueshmërinë dhe ulin koston e vlerësimit dhe (c) përmirësimi i shërbimit për qytetarët. Për më tepër, ky reformim është një domosdoshmëri për të unfikuar qasjen e vlerësimit me parimet e shprehura në Konventën e të Drejtave të Personave me Aftësi të Kufizuara, si edhe me nenin përkatës të Ligjit nr.93/2014, datë 24.7.2014 “Për përfshirjen dhe aksesueshmërinë e personave me aftësi të kufizuara ( Kapitulli III, neni 10).

Kjo nismë është ndërmarrë së fundmi nga Ministria përgjegjëse për mbrojtjen sociale me konsulencën e Projektit “Modernizimi i Asistencës Sociale në Shqipëri”, të financuar nga huaja IBRD Loan 8141-AL e Bankës Botërore. Vlerësimi i aftësisë së kufizuar prek dy sisteme, atë të sigurimeve shoqërore dhe atë të mbrojtjes sociale. Duke pasur parasysh ndryshimet thelbësore ndërmjet dy sistemeve, projekti i Bankës Botërore është fokusuar në sistemin e mbrojtjes sociale. Vlerësimi bio-psiko-social është pilotuar në dy njësi administrative të Bashkisë Tiranë, përkatësisht Njësia Administrative nr. 6 dhe Njësia Administrative nr. 7 dhe aktualisht kjo reformë synon të shtrihet në mënyrë progresive në të gjithë vendin.

Gjithashtu, për zonat në të cilat nukl po aplikohet ky sistem, qeveria shqiptare duke patur në fokus qytetarin dhe lehtësimin e tij që nga viti 2018 ka marrë masa dhe ka realizuar disa përmirësime në sistemin aktual lidhur me: (i) lehtësimin dhe reduktimin e dokumentacionit të tepërt që duhet të përgatisë individi që kërkon të vlerësohet / rivlerësohet për aftësinë e kufizuar; (ii) shmangien e burokracive, vonesave të panevojshme dhe vajtje - ardhjeve të individëve nga një institucion në tjetrin për plotësimin dhe dorëzimin e dokumentacionit; (iii) institucionet publike janë ato që kryejnë jo vetëm procesin e diagnostikimit dhe të referimit të rasteve për vlerësim por edhe përgjegjëse për përcjelljen e dokumentacionit nga një institucion në tjetrin, gjë të cilën deri më parë e ka bërë qytetari; (iv) individët me aftësi të kufizuara dhe të verbërit paraqiten për diagnostikim dhe ekzaminim vetëm në institucionet shëndetësore dhe vlerësimi kryhet në bazë të dokumentacionit mjekësor, duke shmangur paraqitjen e tij fizike.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

1. Brenda vitit 2020 përmes krijimit të mundësive për punësim do të rritet përfshirja e përfituesve të ndihmës ekonomike në politikat aktive të tregut të punës me 5%.

2. Brenda vitit 2020 përmes reformimit të sistemit të vlerësimit të personave me aftësi të kufizuar duke vënë në zbatim sistemin e ri të vlerësimit sipas “Modelit Social” do të ulen me 10% rastet abuzive të përfituesve që nuk shfaqin aftësi të kufizuar, në zonat ku do të zbatohet ky model vlerësimi.

3. Brenda vitit 2020 për çdo fëmijë të porsalindur, do të jepet në formën e një CEK-u të emetuar në emër të nënës, masa e ndihmës së menjëhershme financiare.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni i status quo-së**

Në kushtet aktuale, të zbatimit/mospërditësimit të ligjit ekzistues përsa i përket:

**I. Ndihmës ekonomike:**

a. Do të vijojë të mbetet problematikë mosmbledhja e Këshillave Bashkiakë dhe për pasojë edhe penalizimi i përfituersve me mosmarrjen e pagesës në kohë.

b. Do të vijojnë të aplikohen procedura të panevojshme të cilat pengojnë realizimin e detyrave të tjera.

c. Do të vijojnë refuzimet e përfshirjes në programe nxitje punësimi dhe formimit profesional me qëllim përfitimin nga skema e ndihmës ekonomike.

ç. Do të vijojë të ekzistojë punësimi informal i anëtarëve të familjeve përfituese të ndihmës ekonomike të cilët janë në moshë aktive pune.

d. Do të vijojnë të detyrohen të paraqiten çdo muaj pranë zyrave të punës për të kërkuar punë, studentët e familjeve përfituese të ndihmës ekonomike, pasi në rast të kundërt penalizohet familja me përjashtim nga skema.

**II. Aftësisë së kufizuar:**

a. Do të vijojmë të kemi një proces vlerësimit të gjatë e të komplikuar, i cili është i ndryshëm për aftësi të kufizuara të ndryshme, i komplikuar për kërkuesin e përfitimeve dhe jo eficient, i vështirë per t’u menaxhuar nga pikëpamja administrative, dhe i kushtueshëm.

b. Do të ketë mungesë njëtrajtshmërie në funksionimin e komisioneve mjekësore, përsa i përket praktikave të vlerësimit dhe njohjes e përcaktimit të aftësisë së kufizuar.

c. Do të vijojnë të ekzistojnë raste flagrante të konfliktit të interesit, kur të njëjtët mjekë janë ata që referojnë individin për komisionim dhe që kryejnë vlerësimin për aftësisë së kufizuar të tij/saj si anëtar Komisioni.

ç. Do të vijojë të kryhet vlerësimi me mbingarkesë pune, ku në një ditë mund të vlerësohen 150-200 dosje përfituesish.

**Opsioni 1:** Ky konsiderohet si opsioni i vetëm që arrin **objektivat e politikës**. Përsa i përket **Opsionit 1,** miratimi i një ligji të ri si model zbatimi, ky opsion vleresohet si i përshtatshëm, pasi krijimi dhe miratimi i një ligji të ri vjen si rezultat i të qenurit në kushtet kur shumica e bazave të krijuara/të parashikuara aktualisht me ligjin bazë nuk përshtaten me nevojat dhe aktualitetin e për rrjedhim ligji aktual propozohet të shfuqizohet.

**I. Ndihma ekonomike** Jepet një zgjidhje më e mirë në drejtim tëthjeshtimit të procedurave të panevojshme për përfitimin e ndihmës ekonomike, duke përcaktuar procese të qarta dhe eficente të aktorëve të përfshirë në administrimin e skemës. Shmanget abuziviteti në skemën e ndihmës ekonomike duke nxitur qytetarët të përfshihen në programe formimi profesional për të marrë një profesion, përfshirjen në programe këshillimi për punësim, si edhe punësimin e tyre përmes ofertave të punës që disponojnë zyrat e punës.

**II. Aftësia e kufizuar** Krijohet një sistem i saktë vlerësimi për personat me aftësi të kufizuara sipas modelit bio-psiko-social, që shmang abuzimin dhe korrupsionin dhe drejton përfitimet sipas shkallës së nevojave duke inkurajuar gjithëpërfshirjen sociale.

**Opsioni 2: Shtesa dhe Ndryshim i ligjit ekzistues**

Ky nuk konsiderohet si opsion i përshtatshëmn, pasi ndryshimet ligjore synojnë përmirësimin dhe reflektimin e një apo disa situatave dhe realiteteve që kanë nevojë për përditësim dhe jo të situatave të cilat përbëjnë një pjesë të konsiderueshme të ligjit.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Grupet e prekura janë familjet dhe grupet e rrezikuara, ato më vulnerabël të shoqërisë të tilla si: familjet me kryefamiljare gra; familjet në rrezik përjashtimi, përfshirë romët; fëmijët dhe të rriturit me aftësi të kufizuar; fëmijët dhe gratë e prekura nga dhuna në familje; të papunët afatgjatë; familjet e varfëra me fëmijë e të moshuar në përbërje, jetimët dhe fëmijët pa kujdes prindëror, si edhe viktimat e trafikimit.

Ndikimi i politikës do të zbusë dhe lehtësojë varfërinë përmes skemës së reformuar të ndihmës ekonomike e cila do të do të synojë të reduktojë varfërinë (sidomos varfërinë ekstreme), duke siguruar pagesa për ata që janë në nevojë dhe për aq sa të jetë e mundur, mbështetjen e njerëzve për të dalë nga varfëria duke siguruar terrenin për të gjetur mundësitë e riintegrimit social dhe ekonomik. Kështu ajo do të synojë të sigurojë asistencë afat-shkurtër për personat në nevojë, ndërkohë që do t’i inkurajojë dhe mbështesë ata për daljen nga skema duke u punësuar etj., por edhe duke pranuar se një përqindje e aplikantëve do të kërkojnë mbështetje afat-gjatë. Kjo do të arrihet përmes transformimit të skemës së Ndihmës Ekonomike, në mënyrë që të shenjëstrohen vetëm familjet e prekura nga varfëria dhe për t’i mbështetur ato më mirë, për t’u përballur me rreziqet duke hyrë në masat mbrojtëse sociale dhe mundësi më të mira jetese. Rritja e efikasitetit dhe transparencës së skemës së Ndihmës Ekonomike, si një nga mekanizmat bazë për të zbutur varfërinë nëpërmjet përfshirjes sociale më të gjerë dhe shenjëstrimit më të mirë të familjeve në nevojë dhe me fokus fëmijët do të sjellë shenjëstrimin dhe mbulimin më të mirë të familjeve të varfra, garantimin e një sistemi të paanshëm dhe transparent, duke ulur subjektivitetin në vendim-marrje, si dhe rritjen e efiçencës në administrimin e skemës. Mundësohet krijimi i profilit të riskut të përfituesve, për të zbuluar raste të mundshme abuzimi, monitorimi në kohë reale dhe vlerësimi i performancës së skemës. Modernizimi i skemës siguron shenjëstrimin, mbulimin dhe transparencën. Krijohen dhe forcohen struktura dhe mekanizma monitorues, vlerësues dhe raportues në të gjitha nivelet. Kjo do të ndihmojë gjithashtu, në vlerësimin dhe monitorimin e ndikimit të përdorimit të rritjes së kushtëzuar të NE-së, si për vaksinimin dhe ndjekjen e shkollës nga fëmijët me qëllim rritjen e aksesit në arsim dhe shërbime shëndetësore. Përmirësimi i shërbimeve të kontrollit/auditit për të reduktuar numrin e abuzimevekrijon kushtet për zbulimin e rasteve të abuzimit dhe gabimit. Transformimi i programit të Ndihmës Ekonomike në skemë aktive riintegrimi nëpërmjet paketës për krijimin e mundësive për punësim dhe formim profesional, duke rritur përfshirjen në politikat aktive të tregut të punës rrit efiçencën në skemën e ndihmës ekonomike dhe e kthen atë nga një skemë pasive në një skemë aktive nëpërmjet programeve te riintegrimit dhe alternimit të tyre me skemat e punësimit, duke krijuar lidhje të qëndrueshme midis skemës së ndihmës ekonomike dhe skemave të arsimit, formimit profesional dhe programeve të nxitjes dhe ndërmjetësimit për punësim me synim fuqizimin dhe aktivizimin e familjes dhe individit. Përmes një strategjie daljeje nga skema e ndihmës ekonomike të anëtarëve të familjeve në moshë aktive pune e cila merr në konsideratë se sa pranë janë aplikantët me tregun e punës dhe se si mund të ndërtohen mekanizmat për lidhjen me tregun e punës do të mundësohet orientimi, asistimi dhe përfshirja në tregun e punës. Forma të organizimit të veprimtarive ekonomike si biznesi social, ndërmarrja sociale, të cilat ndikojnë ndërmjet të tjerash edhe në rritjen e shanseve për përfshirje dhe integrim në punësim të punëkërkuesve të papunë përfitues të ndihmës ekonomike, tashmë janë rregulluar ligjërisht dhe do të rrisin mundësitë e punësimit.

Reformimi progresiv i sistemit të vlerësimit të aftësisë së kufizuar do të ndikojë në përmirësimin e cilësisë së jetesës së personave me aftësi të kufizuara, ku çdo fëmijë dhe /ose i rritur me aftësi të kufizuara në mënyrë progresive do të kenë qasje dhe do të përfitojnë nga pagesat dhe shërbimet sociale, shëndetësore, arsimore, të formimit profesional dhe punësimit, të një cilësie më të lartë dhe të integruara përmes skemave të mbrojtjes dhe përfshirjes sociale. Krijimi i procesit të ri për përcaktimin e aftësisë së kufizuar do të zbatojë një metodologji bio-psiko-sociale për vlerësimin dhe përcaktimin e aftësisë së kufizuar; do të krijojë një proces të përshtatshëm për çdo moshë; do të krijojë një proces transparent dhe të besueshëm dhe një proces me kosto efektive. Reformimi i sistemit të vlerësimit të personave me aftësi të kufizuar duke vënë në zbatim sistemin e ri të vlerësimit sipas “Modelit Social” do të ulë rastet e abuzitetit në skemën e aftësisë së kufizuar. Hartimi i kritereve të reja për vlerësimin dhe përcaktimin e aftësisë së kufizuar do të përfshijë përmirësimin dhe plotësimin e kritereve ekzistuese, për të (a) bërë të mundur vlerësimin biopsiko-social të aftësisë së kufizuar bazuar në modelin konceptual të ICF-së nga Organizata Botërore e Shëndetësisë; (b) të mundësuar një përshkrim më të detajuar të secilit kusht të aftësisë së kufizuar në mënyrë që të sigurojë uniformitet dhe qëndrueshmëri në vlerësimin e aftësisë së kufizuar; dhe (c) vlerësuar përmes strukturash multidisiplinore të vlerësimit të aftësisë së kufizuar. Kjo do të sjellë njëkohësisht rritje të transparencës së skemës së aftësisë së kufizuar dhe ndërveprimin me një sistem shërbimesh integruese që kombinon shërbimet me pagesat në Cash, duke ofruar një paketë të integruar shërbimesh për personat me aftësi të kufizuar. Sigurohet që pagesat në para të jenë të integruara me ofrimin e shërbimeve të kujdesit social, për të garantuar që nevojat e njerëzve me aftësi të kufizuara të jenë përmbushur në mënyrë të plotë dhe të integruar. Kjo reformë ndikon në krijimin e një sistemi vlerësimi që ofron monitorim, nxit përgjegjshmërinë, nxit rritjen e kapaciteteve profesionale dhe realizon marrëdhëniet ndërinstitucionale, duke garantuar (a) një sistem koherent të vlerësimit të aftësisë së kufizuar; dhe (b) një sistem integral të sigurimit të cilësisë dhe inspektimit, me qëllim parandalimin e abuzimeve.

Ndikimi i politikës sociale për bonusin e bebeve, siguron një ndihmë të menjëhershmne financiare në formën e bonusit për nënat me foshnja të porsalindura, përmes pajisjes së saj me çekun për mirëseardhjen në jetë të fëmijës si ndihmë direkte që Qeveria ndërmerr për familjet shqiptare. Çdo fëmijë i parë i një çifti do të marrë kontributin në masën 40 mijë lekë, 80 mijë lekë fëmija i dytë dhe fëmija i tretë e në vijim 120 mijë lekë. Masa e ndihmës së menjëhershme financiare do të jepet në formën e një CEK-u të emetuar në emër të nënës. Çdo bebe që lind në maternitetet e vendit, rregjistrohet aty dhe nuk do të jetë e nevojshme për të bërë të gjithë procedurën në gjendjen civile. Nëpunësi i gjendjes civile i atashuar pranë institucioneve të shërbimit spitalor ku kryhet lindja, bën verifikimin *on-line* të statusit të nënës dhe fëmijës për tu përcaktuar më pas masa e ndihmës së menjëhershme financiare (bonusi).

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni 2 është opsioni i preferuar, i cili arrin objektivat e politikës dhe parashikohet të ketë një impakt pozitiv në fushën e mbrojtjes sociale duke sjellë ndikim në rritjen e eficiencës dhe barazisë në skemën e ndihmës ekonomike dhe aftësisë së kufizuar, targetimin më të mirë dhe mbulimin më të gjerë të familjeve dhe individëve në nevojë, rritjen e numrit të lindjeve dhe mbështetjen e familjeve me foshnja të porsalindura, administrim, menaxhim dhe kontroll më të mirë mbi përdorimin e fondeve të mbrojtjes sociale, shmangien e abuzivitetit dhe menaxhimin më të mirë të informacionit nëpërmjet SMI-ve.

Ky konsiderohet si opsioni i vetëm që arrin objektivat e politikës. Miratimi i një ligji të ri si model zbatimi, vleresohet si i përshtatshëm, pasi krijimi dhe miratimi i një ligji të ri vjen si rezultat i të qenurit në kushtet kur shumica e bazave të krijuara/të parashikuara aktualisht me ligjin bazë nuk përshtaten me nevojat dhe aktualitetin e për rrjedhim ligji aktual propozohet të shfuqizohet.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria përgjegjëse për çështjet sociale si autoriteti përgjegjës për hartimin e politikave, programeve dhe legjislacionit, programimin e fondeve për programet e mbrojtjes sociale si dhe kontrollin e zbatimit të tyre në të gjitha nivelet e strukturave qendrore dhe vendore.

Pengesat e mundshme për zbatimin e projektligjit të ri mund të kenë të bëjnë me (i) nevojat për ngritjen e kapaciteteve të aktorëve të përfshirë në këtë proces lidhur me legjislacionin e ri dhe sistemin elektronik, (ii) periudhën tranzitore për hartimin e akteve nënligjore dhe reflektimin e ndryshimeve në Regjistrin Elektronik Kombëtar; (iii) pakënaqësinë e familjeve aplikuese dhe përfituese për shkak të forcimit të penaliteteve për refuzimin e punësimit apo ndërprerjën pa shkaqe të arsyeshme të marrëdhënieve të punës.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Zbatimi i legjislacionit për asistencën sociale monitorohet nga Shërbimi Social Shtetëror me anë të treguesve të monitorimit dhe të performancës që masin rezultatet e çdo mase/ veprimtarie.

Përmirësimi i kuadrit statistikor do të mundësojë një vlerësim objektiv për përmbushjen e masave /veprimtarive të parashikuara në projektligj.

Nga regjistri elektronik për përfituesit e skemës së ndihmës ekonomike dhe të pagesës së aftëisë së kufizuar do të gjenerohen të dheënat administrative si për numrin e përfituesve të agreguar në nivele të ndryshme si edhe për rastet abuzive të evidentuara.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  | **22,500,000,000** |
| **Vlera aktuale e përfitimit në total** | 22,500,000,000 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | 0 |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 22,500,000,000 | 22,500,000,000 | 0 |
| Opsioni 2 | 22,500,000,000 | 22,500,000,000 | 0 |